stanford-oval/wikipedia huggingface dataset:
Oscar-gaala 2021

| Oscar-gaala 2021 |
| --- | --- |
Päiväys:  2021-04-2525. huhtikuuta 2021
Paikka:  Union Station ja Dolby Theatre, Los Angeles, Kalifornia, Yhdysvallat
Kohokohtia
Paras elokuva:  Nomadland
Paras ohjaaja:  Chloé Zhao Nomadland
Paras miespääosa:  Anthony Hopkins Isä
Paras naispääosa:  Frances McDormand Nomadland
Eniten palkintoja:  Nomadland (3)
Eniten ehdokkuuksia:  Mank (10)
 ← 2020  Oscar-gaala  2022 →
Oscar-gaala 2021 oli 93. kertaa järjestetty palkintogaala, jossa Yhdysvaltain elokuva-akatemia jakoi vuotuiset Oscar-palkinnot vuoden 2020 parhaille elokuville. Gaala järjestettiin Los Angelesissa Union Station rautatieasemalla sekä Hollywoodin Dolby-teatterissa 25. huhtikuuta 2021, kaksi kuukautta suunniteltua myöhemmin koronaviruspandemian vuoksi.
Oscar-ehdokkaat julkistettiin 15. maaliskuuta 2021. Eniten ehdokkuuksia sai Mank, kymmenen kappaletta.
Eniten palkintoja sai draamaelokuva Nomadland, joka palkittiin parhaan elokuvan, ohjauksen ja naispääosan Oscareilla. Chloé Zhaosta tuli historian toinen nainen, joka on palkittu parhaan ohjauksen Oscarilla. Parhaasta miespääosasta palkittiin Anthony Hopkins elokuvasta Isä. Frances McDormand sai uransa kolmannen Oscarinsa parhaasta naispääosasta elokuvasta Nomadland. Elokuvat Isä, Judas and the Black Messiah, Ma Rainey’s Black Bottom, Mank, Soul – Sielun syövereissä ja Metallin soundi saivat kaikki kaksi Oscar-palkintoa. Yhden Oscar-palkinnon saivat elokuvat Minari, Lupaava nuori nainen, Yhdet vielä, Mustekala opettajana, Colette, Two Distant Strangers, If Anything Happens I Love You ja Tenet.
Voittajat ja ehdokkaat > Useita ehdokkuuksia saaneet elokuvat

| Ehdokkuuksia | Elokuva |
| --- | --- |
10: Mank
6: Isä
6: Judas and the Black Messiah
6: Minari
6: Nomadland
6: Metallin soundi
6: The Trial of the Chicago 7
5: Ma Rainey’s Black Bottom
5: Lupaava nuori nainen
4: News of the World
3: One Night in Miami...
3: Soul – Sielun syövereissä
2: Yhdet vielä
2: Borat Subsequent Moviefilm
2: Colectiv
2: Emma
2: Hillbilly Elegy
2: Mulan
2: Pinocchio
2: Tenet
Voittajat ja ehdokkaat > Useita palkintoja voittaneet elokuvat

| Palkintoja | Elokuva |
| --- | --- |
3: Nomadland
2: 
2: Isä
2: Judas and the Black Messiah
2: Mank
2: Ma Rainey’s Black Bottom
2: Soul – Sielun syövereissä
2: Metallin soundi
Aiheesta muualla

Virallinen sivusto (englanniksi)
Chloé Zhao palkittiin parhaan elokuvan ja ohjauksen Oscareilla.
Anthony Hopkins palkittiin parhaasta miespääosasta
Frances McDormand palkittiin parhaan elokuvan ja  naispääosan Oscareilla.
Daniel Kaluuya palkittiin parhaasta miessivuosasta
Tää kaipuu

| Tää kaipuu Kari Tapio |
| --- | --- | --- |

Studioalbumin tiedot
 Äänitetty : syksy 1987 – kevät 1988
 Studio : Takomo-studiot (1–9, 11, 12)   RM Studio (10)
 Julkaistu: 1988
 Formaatti: LP-levy (SLP 724)   C-kasetti (SMK 724)
 Tuottaja(t): Kaj Westerlund
 Tyylilaji: iskelmä, pop, balladi, country
 Kesto: 44.06
 Levy-yhtiö: Fazer Finnlevy
 Levymerkki: Scandia
Listasijoitukset
  Suomi: Ei listasijoitusta.
Kari Tapion muut julkaisut
| Elämän viulut 1987 | Tää kaipuu 1988 | Aikaan täysikuun 1990 |
Singlet albumilta Tää kaipuu
 ”Ei ihme jos janottaa” / ”Tuntematon maa” Julkaistu: 1987 (KS 1136)  ”Tää kaipuu” / ”Tahitin taivas” Julkaistu: 1987 (KS 1146)
Tää kaipuu on suomalaislaulaja Kari Tapion 11. studioalbumi vuodelta 1988. Albumin sovittajana ja tuottajana toimii Tapion edellisten levyjen tapaan Kaj Westerlund. Levyltä muun muassa kappale ”Tahitin taivas”, jonka Tapio laulaa duettona muusikko Rexin kanssa.
Scandia julkaisi albumin vinyylilevynä ja C-kasettina vuonna 1988.
Tietoa kappaleista

Albumin avausraitana toimii Kari Kuuvan säveltämä ja sanoittama nimikappale ”Tää kaipuu”, jonka äänimaisemaa rikastaa Olli Haaviston soittama steel-kitara. Levyllä on paljon country-tyylisiä kappaleita, joihin lukeutuu muun muassa ”Soittajan vaimo”. Kappale on käännös Waylong Jenningsin ja Willie Nelsonin kappaleesta ”Good Hearted Woman”. Westerlundin sovitus rakentuu Haaviston lisäksi Juha Björnisen ja Antero Jakoilan kitaroiden sekä Jari Lappalaisen viulun ympärille. Sovittaja Westerlund on säveltänyt levylle muutaman kappaleen salanimellä Mika Silfver, joista ensimmäisenä kuullaan Tapion sanoittama ”Tuntematon maa”. Country-henkisen kappaleen sanoitus syntyi keikkabussissa vuonna 1984. Kappaleen sovituksessa kuullaan muun muassa Haaviston steel-kitaraa sekä Björnisen ja Tapion pojan Jiri Jalkasen sähkökitaroita. ”Taakse tähtien” on edellisen kappaleen tapaan Westerlundin sävellys, johon romanttisen sanoituksen loihti Keijo Laitinen. Kappaleessa klarinettia soittaa Pentti Lasanen. ”Kultasuoni” on lahtelaisen säveltäjä Raimo Hastin kappale, jossa Westerlundin kosketinsoittimet ovat suuressa roolissa. A-puolen päätösraitana on Kuuvan tekemä haikea balladi ”Yksinäisyyden ensimmäinen aamu”, jonka Tapio tulkitsee hyvin tunteikkaalla tavalla.
B-puoli koostuu kahta kappaletta lukuunottamatta suomalaisista sävelmistä. Poikkeuksena kuitenkin on B-puolen avaava ”Ei ihme jos janottaa”, jonka Mac Davis tulkitsi alun perin nimellä ”The Beer Drinking Song”. Levyltä löytyy myös kaksi Juha Vainion sävellystä. ”Bora Bora” viittaa Tyynellämerellä sijaitsevaan samannimiseen saareen. Kappaleen sovitusta rikastuttaa Haaviston steel-kitara. ”Oot kultasein” on sinäänsä myös harvinainen kappale, sillä Vainio teki vain harvoille ja valituille sävellyksiä, mutta Tapion ollessa hänen hyvä ystävänsä, hän teki tämän levylle kaksi sävellystä. Kummatkin sävelmät ovat rakkausteemaisia, vaikka Vainio ei esittänyt itse ikinä romanttisia kappaleita. Kappaleen ”Oot kultasein” sovituksessa kuullaan Lappalaisen viulua ja Lasasen tenorisaksofonia. Rexin ja Tapion duetto ”Tahitin taivas” on Rexin säveltämä ja Tapion sanoittama balladi. Vaasalaissyntyisen Reijo Hirvelän säveltämä ”Taikaa vain” (eng. ”Take Your Time”), jonka käännöksestä vastaa Aappo I. Piippo. Albumin päättää Mikko Alatalon ja Harri Rinteen tekemä suomalainen countrykappale ”Kapeet avakoo, leveetä tietä”. Viulisti Lappalainen ja steel-kitaristi Haavisto ovat sovituksessa keskeisessä roolissa.
Kappaleet > A-puoli

Tää kaipuu – 3.00 (säv. ja san. Kari Kuuva, sov. K. Westerlund)
Soittajan vaimo – 3.40 (alkup. ”Good Hearted Woman”, säv. ja alkup. san. W. Jennings – W. Nelson, suom. san. Juice Leskinen, sov. K. Westerlund)
Tuntematon maa – 3.41 (säv. Mika Silfver, san. Kari Jalkanen, sov. K. Westerlund)
Taakse tähtien – 3.35 (säv. M. Silfver, san. Keijo Laitinen, sov. K. Westerlund)
Kultasuoni – 3.27 (säv. ja san. Raimo Hast, sov. K. Westerlund)
Yksinäisyyden ensimmäinen aamu – 4.48 (säv. ja san. K. Kuuva, sov. K. Westerlund)
Kappaleet > B-puoli

Ei ihme jos janottaa – 3.53 (alkup. ”The Beer Drinking Song”, säv. ja alkup. san. Mac Davis, suom. san. Ilkka Vesterinen, sov. K. Westerlund)
Bora Bora – 2.55 (säv. ja san. Juha Vainio, sov. K. Westerlund)
Oot kultasein – 3.42 (säv. ja san. J. Vainio, sov. K. Westerlund)
Tahitin taivas (feat. Rexi) – 3.00 (säv. Raimo Kero, san. K. Jalkanen, sov. R. Kero – K. Jalkanen)
Taikaa vain – 4.37 (alkup. ”Take Your Time”, säv. Reijo Hirvelä, alkup. san. John Martinuzzi, suom. san. Aappo I. Piippo, sov. J. Björninen)
Kapeeta vakoo, leveetä tietä – 4.05 (säv. ja san. Mikko Alatalo – Harri Rinne, sov. K. Westerlund)
Lähteet:
Tekijät > Muusikot

Kappaleen ”Ei ihme jos janottaa” (7 / B1) taustalaulajat tunnistamattomia.
Rainer Friis – rummut (10)
Tapani ”Nappi” Ikonen – rummut (7)
Roope Koistinen – rummut (9)
Vesa Aaltonen – rummut (2–6, 8, 11, 12), lyömäsoittimet (3, 8)
Miri Miettinen – rummut (1, 3, 8), lyömäsoittimet (3, 8)
Jari Heino – basso (2, 4–6, 11, 12)
Pekka Helin – basso (1, 3, 8)
Börje Nylund – basso (10)
Tapio Salo – basso (9)
Heikki ”Häkä” Virtanen – basso (7)
Juha Björninen – kapellimestari (11), kitarat (1–9, 11, 12), kosketinsoittimet (11)
Antero Jakoila – kitarat (2, 6, 11)
Janne Louhivuori – kitarat (1, 9, 12)
Jiri Jalkanen – kitarat (8); soolokitarat (3)
Peter Nylund – kitarat (10), steel-kitara (10)
Raimo ”Rexi” Kero – laulu (10), kapellimestari (10)
Kari Tapio (oik. Kari Jalkanen) – laulu, kapellimestari (10)
Kaj Westerlund – kapellimestari (1–9, 12), kosketinsoittimet (3–5, 12); piano (2, 8), sähköpiano (1, 3–6, 9)
Pekka Marjanen – piano (10)
Olli Haavisto – pedal-steel-kitara (1–3, 7, 8, 12)
Jari Lappalainen – viulu (7, 9, 12)
Pentti Lasanen – alttosaksofoni (9), klarinetti (4)
Marjo-Riitta Kervinen – taustalaulu (1, 3, 8)
Martti Metsäketo – taustalaulu (1, 4, 6, 11)
Anita Pajunen – taustalaulu (4, 6, 9, 11, 12)
Irma Tapio – taustalaulu (1, 3, 4, 6, 8, 9, 11, 12)
Lähteet:
Tekijät > Tuotanto

Tom Vuori – äänitys (1–9, 11, 12: Takomo-studiot, Helsinki, syksy 1987 – kevät 1988)
Jari Laasanen – äänitys (10: RM Studio, Kokkola, syksy 1987 – kevät 1988)
Kaj Westerlund – tuottaja
Erik Uddström – valokuva
Lähteet:
Audrey Munson

| Audrey Munson |
| --- | --- |

Henkilötiedot
Syntynyt: 8. kesäkuuta 1891 New York, Yhdysvallat
Kuollut: 20. helmikuuta 1996 (ikä 104) Ogdensburg, New York, Yhdysvallat
Näyttelijä
Merkittävät roolit:  Malli elokuvassa Inspiration Purity/Virtue elokuvassa Purity
Aiheesta muualla
IMDb
Elonet
Audrey Marie Munson (8. kesäkuuta 1891 – 20. helmikuuta 1996) oli yhdysvaltalainen malli ja näyttelijä, jota pidetään kaikkien aikojen ensimmäisenä alastonnäyttelijänä, koska hän esiintyi 1900-luvun alussa elokuvissa Inspiration ja Purity täysin alasti.
Munson syntyi New Yorkissa kesäkuussa 1891. Hänen vanhempansa Edgar Munson ja Katherine "Kittie" Mahaney erosivat Audreyn ollessa nuori ja Audrey vietti lapsuutensa äitinsä kanssa.
Vuonna 1906 ollessaan 15-vuotias valokuvaaja Ralph Draper huomasi hänet ja esitteli hänet ystävälleen kuvanveistäjä Isador Kontille, joka pestasi Munsonin malliksi.
Seuraava vuosikymmen kului mallintöitä tehden. Munson muutti Kaliforniaan ja esiintyi kuvanveistäjän mallin elämästä kertovassa mykkäelokuvassa Inspiration (1915). Kyseinen elokuva on ensimmäinen, jossa nainen esiintyy täysin alasti.
Vuonna 1919 Munson muutti takaisin äitinsä Katherinen luokse New Yorkiin ja joutui keskelle "murhaskandaalia". Katherinen vuokraisäntä, tohtori Walter Keene Wilkins rakastui Munsoniin ja surmasi vaimonsa Julian päästäkseen tämän kanssa naimisiin. Vaikka Audrey ja Katherine olivat muuttaneet talosta pois ennen murhan tapahtumista poliisi halusi silti kuulustella heitä. Kuulustelut hoidettiin Kanadan Torontossa, jossa he kertoivat muuttaneensa pois Julia Wilkinsin pyynnöstä. Vaikka heillä ei ollut poliisin mukaan mitään tekemistä murhan kanssa, Audrey sai osakseen paljon negatiivista julkisuutta, joka vaikutti hänen uraansa mallina ja näyttelijänä. Walter Wilkins tuomittiin kuolemaan sähkötuolissa. Hän ehti kuitenkin hirttää itsensä sellissä ennen tuomion täytäntöönpanoa.
Myöhemmin Audrey Munsonin elämää varjosti mielenterveysongelmat ja vuonna 1922 Munson yritti itsemurhaa lääkkeiden avulla. Vuonna 1931 39-vuotias Munson määrättiin Ogdensburgin sairaalaan psykiatriseen hoitoon, jossa hän vietti loppuelämänsä 65 vuotta. Hän kuoli unohdettuna 104 vuoden iässä helmikuussa 1996 ja hänet haudattiin merkitsemättömälle hautapaikalle.
Kirjailija Diana Rozas kirjoitti Audrey Munsonin elämästä kirjan American Venus: The Extraordinary Life of Audrey Munson, Model and Muse, joka julkaistiin vuonna 1999.
Elokuvat (näyttelijänä)

| 0 | 1 | 2 | 3 |
| --- | --- | --- | --- |
| Ilmestymisvuosi | Suomenkielinen nimi | Alkuperäinen nimi | Rooli |
| 1915 |  | Inspiration | Malli |
| 1916 |  | Purity  | Purity/Virtue |
| 1918 |  | The Girl o' Dreams | Norma Hansen |
| 1921 | Mallitytön päiväkirjasta | Heedless Moths  | Omana itsenään |
Aiheesta muualla

Wikimedia Commonsissa on kuvia tai muita tiedostoja aiheesta .
Audrey Munson Internet Movie Databasessa. (englanniksi)
Audrey Munson Elonetissä.
Bahama

Bahaman yhteisö  eli Bahama on Atlantin valtameressä sijaitseva saarivaltio. Se koostuu noin 700 saaren ketjusta, joista noin 30 on asuttuja. Bahama käsittää Länsi-Intian saariston pohjoisimman saariryhmän Bahamasaaret, jota nimeä käytetään epävirallisissa yhteyksissä suomen kielessä myös itse valtiosta. Bahama sijaitsee Kuuban ja Floridan välissä. Bahaman saarivaltion kokonaispinta-ala on noin 14 000 neliökilometriä ja asukkaita on noin 353 000. Saarilla käy vuosittain miljoonia turisteja, joita houkuttavat lauhkea ilmasto, hiekkarannat ja trooppiset metsät. Bahama on Kansainyhteisön jäsen ja suosittu offshore-yhtiöiden rekisteröintipaikka ja laivojen mukavuuslippumaa.
Maantiede

Bahama sijaitsee Kuuban ja Hispaniolan saarten pohjoispuolella, ja Bahamasaaret levittäytyvät kaakkois-lounaisakselilla 800 kilometrin matkalle Grand Bahamalta, joka on noin 100 kilometrin päässä Floridan rannikolta, Great Inaguan saarelle, joka on noin 80 kilometrin päässä Kuuban itäkärjestä. Vaikka saarten maapinta-ala on vain vajaat 14 000 neliökilometriä, ne sijaitsevat noin 259 000 neliökilometrin alueella.
Bahamasaariin kuuluu yhteensä 700 saarta, jotka koostuvat vulkaanisen kallioperän päällä olevasta korallikalkista. Korkokuvaltaan saaret ovat erittäin matalia, ja korkein kohta sijaitsee Cat Islandilla, korkeudeltaan 63 metriä. Saarista noin 30 on asuttuja. Saarilla ei ole jokia, mutta New Providencella, San Salvadorilla ja Great Inagualla on huomattavia järviä.
Saarien ilmasto on viileämpi kuin muilla Karibian saarilla. Talvella keskilämpötila on 21 °C, kesällä 30 °C. Pääosa sateista tulee kahden sadekauden aikana: touko-kesäkuussa ja syys-lokakuussa. Trooppiset hirmumyrskyt saattavat aiheuttaa suurtakin vahinkoa. Hurrikaanikausi sijoittuu kesä–marraskuulle.
Bahamasaarilla on monipuolinen linnusto, kasvillisuus ja kalasto sekä mielenkiintoisia matelijoita, mutta vain harvoja alkuperäisiä nisäkäslajeja. Saaria ympäröivät koralliriutat, ja siellä tavataan myös valaita ja delfiineitä. Karibianmäntymetsiä on Grand Bahamalla, Abacolla, Androsilla ja New Providencella.
Bahamalla on 32 kansallispuistoa. Vanhin niistä on vuonna 1958 perustettu Exuma Caysin kansallispuisto, jossa suojellaan läntisen pallonpuoliskon toiseksi suurinta koralliriuttaa, ja sekä maa- että merialueita. Tällaisten alueiden rauhoittaminen kalastukselta ja muulta saalistukselta on erityisen tärkeää, kun turismi ja loma-asutus alueella lisääntyvät.
Historia > Varhaishistoria

Bahamasaarten ensimmäiset asukkaat saapuivat 600-luvun tienoilla. He olivat sukua tainoille ja saapuivat Bahamasaarille Hispaniolasta tai Kuubasta. Muuttoliike Bahamalle jatkui muutaman vuosisadan ja sen asukkaat tulivat tunnetuksi lucayaneina. Ennen eurooppalaisten saapumista lucayaneja oli ehkäpä 80 000, mutta heidän määränsä väheni nopeasti kulkutautien ja orjuutuksen takia. Bahamaa on usein pidetty kokonaan tyhjentyneenä vuoteen 1513 mennessä, mutta on mahdollista että lucayaneja eli vielä jonkin aikaa tuon vuoden jälkeenkin.
Kolumbus saapui ensimmäisenä eurooppalaisena Bahamasaarille lokakuussa 1492. Tutkijat kiistelevät yhä siitä, mille Bahamasaarista Kolumbus rantautui ensimmäisenä. Kolumbus nimitti saarta San Salvadoriksi, mutta ei ole varmaa, oliko kyseessä sama saari, jota kutsutaan nykyään San Salvadoriksi. Kyseessä on saattanut olla myös Samana Cay.
Historia > Siirtomaakausi

Espanja ei ollut kovinkaan kiinnostunut Bahaman asuttamisesta. He kuitenkin orjuuttivat tai siirsivät arawakit pois saarilta 20 vuoden kuluessa. Noin 40 000 arawakia vietiin orjiksi Hispaniolan saarelle. Tämän jälkeen saaret olivat käytännössä asumattomia, kunnes englantilaiset siirtolaiset saapuivat Bermudalta vuonna 1647.
Vuonna 1717 Bahamasta tuli Brittien siirtokunta. Saarelle muutti Yhdysvalloista maan vapaussodan jälkeen lojalisteja orjineen. New Providencen asukasluku esimerkiksi kolminkertaistui 1780-luvulla. Yhdysvaltain sisällissodan aikana Bahaman talous kukoisti, kun Nassaun kautta konfederaatio pystyi kiertämään satamasaartoa. Sodan jälkeen talous kuitenkin jäi vuosikymmeniksi polkemaan paikoilleen.
Yhdysvaltain kieltolain aikana saaret toimivat rommikauppiaiden tukikohtana. Matkailuelinkeinon kehittäminen auttoi, kun kieltolain purkaminen 1933 päätti rommikaupan ja vuonna 1938 tauti tuhosi merisienten keräämisen.
Vuonna 1950 Britannia antoi Yhdysvalloille luvan perustaa saarille ohjusvalvonta-aseman. Vuonna 1955 perustettiin Freeportin vapaakauppa-alue, joka houkutteli sekä matkailijoita että pankkipalveluita.
Historia > Itsenäisyys

Bahama sai autonomian 1964 ja vuonna 1973 täyden itsenäisyyden. Ensimmäinen itsenäinen edustajisto valittiin vuonna 1967 Bahaman kaksikamariseen parlamenttiin.
Vuonna 1983 hallitusta syytettiin yhteyksistä huumeiden salakuljetukseen. Lynden Pindling oli hallituksen johdossa 1967–1992. Hänen jälkeensä pääministeriksi nousi keskustavasemmistolaisen Hubert Ingrahamin puolue FNM. Ingraham palautti kuolemanrangaistuksen lakiin vuonna 1996, ja vuonna 1998 kaksi murhaajaa teloitettiin kansainvälisestä painostuksesta huolimatta. Vuonna 2002 Edistyksellinen liberaalipuolue PLP nousi valtaan syrjäyttäen FNM:n. Vuonna 2007 FNM palasi enemmistöpuolueeksi.
Parlamenttivaaleissa vuonna 2017 FNM (Free National Movement) sai suuren vaalivoiton ja 35 maan parlamentin 39 paikasta. Hallinnut PLP (Progressive Liberal Party) sai vain neljä paikkaa. Pääministeri Perry Christie menetti myös oman parlamenttipaikkansa. Taustalla oli äänestäjien tyytymättömyys  PLP:n ja pääministeri Christien hallituksen kykyyn vastata kohonneeseen työttömyyteen ja lisääntyneeseen rikollisuuteen sekä siihen, että hallitus oli sallinut kiinalaisten sijoittajien tuoda maahan kiinalaista työvoimaa yrityksiinsä. FNM:n johtaja Hubert Minnis nousi vaalien jälkeen  Bahaman neljänneksi pääministeriksi sen jälkeen, kun saariryhmä oli itsenäistynyt vuonna 1973 Britannian alaisuudesta.
Politiikka

Saarten johdossa on kuningas Charles III, sillä Bahama kuuluu Kansainyhteisöön. Häntä edustaa saarilla Bahaman kenraalikuvernööri. Hallituksen johdossa on pääministeri. Bahaman kaksikamarisen parlamentin ylähuoneeseen valitaan 16 senaattoria, jotka kuvernööri nimittää pääministerin ja oppositiojohtajan esityksestä. Alahuoneeseen valitaan yksi edustaja jokaisesta vaalipiiristä. Vuoden 2017 vaaleissa vaalipiirejä oli 39. Äänestysikäraja on 18 vuotta.
Bahama on käytännössä kaksipuoluejärjestelmä, jonka puolueet ovat  Vapaa kansallinen liike FNM (Free National Movement) ja Edistyksellinen liberaalipuolue PLP (Progressive Liberal Party). FNM:n Hubert Minnis nousi pääministeriksi toukokuussa 2017 PLP:n Perry Christien tilalle.
Aluejako

Bahama on jaettu 32 alueeseen. New Providence on suoraan keskushallinnon alaisena, ja sen lisäksi on 31 piiriä. Niistä 13 on jaettu edelleen kuntiin ja 18 on yhtenäishallintopiirejä. Aluehallinto päättää kaavoituksesta, liiketoiminnan lisensseistä, liikennesuunnittelusta ja huolehtii valtion rakennusten ylläpidosta. Paikallisvaalit pidetään kolmen vuoden välein. Kuntien ja yhtenäishallintopiirien valtuustot valitaan suoraan, ja 13 piirin valtuustot epäsuoraan kunnanvaltuustojen jäsenistä.
Kaikkiaan alueita on 32:
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
|  Bahaman aluejako |   |  NP: New Providence  1. Acklins  2. Berrysaaret  3. Bimini  4. Black Point  5. Cat Island  6. Keski-Abaco  7. Keski-Andros  8. Keski-Eleuthera |   |  9. Freeport  10. Crooked Island  11. Itä- Grand Bahama  12. Exuma  13. Grand Cay  14. Harbour Island  15. Hope Town  16. Inagua |   |  17. Long Island  18. Mangrove Cay  19. Mayaguana  20. Moorensaari  21. Pohjois-Abaco  22. Pohjois-Andros  23. Pohjois-Eleuthera  24. Ragged Island |   |  25. Rum Cay  26. San Salvador  27. Etelä-Abaco  28. Etelä-Andros  29. Etelä-Eleuthera  30. Spanish Wells  31. Länsi- Grand Bahama  32. Green Turtle Cay |
Talous ja infrastruktuuri > Talous

Bahama on Karibian alueen rikkaimpia valtioita. Sen talous perustuu markkinatalouteen ja pohjautuu pitkälti matkailuun ja kansainvälisiin finanssipalveluihin. Jossain kaakkoisosien kylissä harjoitetaan edelleen perinteistä pienmaataloutta ja kalastusta. Vain pieni osa maasta on viljelykelpoista, joten maatalouden kokonaisosuus bruttokansantuotteesta ja työvoimasta on pieni. Vaikka maa viekin hedelmiä, vihanneksia ja mereneläviä, suurin osa ruokatuotteista tuodaan ulkomailta.
Yhdysvaltain talouden suhdanteet vaikuttavat Bahaman talouteen merkittävästi. Yhdysvalloista tulee suurin osa matkailijoista, ja se on myös Bahaman tärkein kauppakumppani. Vuonna 2016 Bahaman viennistä 82,8 % suuntautui Yhdysvaltoihin ja tuonnista 82,1 prosenttia tuli Yhdysvalloista. Asukaskohtaisen BKT:n perusteella Bahama on Pohjois-Amerikan kolmanneksi rikkain maa Yhdysvaltojen ja Kanadan jälkeen).
Turismin osuus Bahaman bruttokansantuotteesta oli vuonna 2016 noin 44,8 prosenttia. Matkailuala työllisti suoraan 53 000 ihmistä eli 27,3 prosenttia kaikista työssä kävijöistä. World Travel and Tourism Councilin mukaan matkailun osuus työntekijöistä oli vuonna 2016 koko maailman kolmanneksi suurin. Toinen merkittävä talouden ala on finanssipalvelut. Monet pankit ja säätiöt ovat muuttaneet Bahamalle, koska maassa ei ole tulo- eikä yritysveroja. Bahaman lainsäädäntö erottaa toisistaan ne pankit, jotka tarjoavat palveluita paikallisille asukkaille offshore-pankeista, jotka palvelevat pelkästään ulkomailla toimivia asiakkaita, jotka harjoittavat liiketoimintaa muissa kuin Bahaman valuutassa. Jako on tehty valvonnan helpottamiseksi.
Pääministeri Philip Davisin hallituskaudella Bahama on pyrkinyt houkuttelemaan kryptovaluuttoihin liittyvää toimintaa maahan. Hanke koki takaiskun loppuvuonna 2022, kun merkittävä Bahamalta käsin toiminut kryptovaluuttavälittäjä ja -pörssi FTX romahti.
Vuonna 2000 G8-maiden rahanpesun vastainen työryhmä listasi 15 maata, joiden se katsoi olevan yhteistyöhaluttomia talousrikollisuuden vastaisessa toiminnassaan. Bahama oli tällä listalla. Maa teki nopeasti muutoksia lainsäädäntöönsä ja poistettiin listalta seuraavana vuonna.
Talous ja infrastruktuuri > Liikenne

Bahamasaarille pääsee lentäen ja vesiteitse. Tärkeimmät lentoasemat ovat Lynden Pindlingin kansainvälinen lentoasema Nassaussa ja Grand Bahaman kansainvälinen lentoasema Freeportissa. Saarilla on kaikkiaan kymmeniä lentoasemia, mutta suurin osa niistä palvelee vain saarten välistä lentoliikennettä. Nassaussa ja Grand Bahaman saarella vierailee vuosittain useita risteilyaluksia, joista monet ovat Floridasta. Pienet postiveneet puolestaan kuljettavat matkustajia, rahtia ja postia Nassausta muille saarille.
Bahama on yksi viidestä suurimmasta mukavuuslippumaasta. Vuonna 2010 Bahaman lipun alla purjehti 1 170 alusta, kymmenenneksi eniten maailmassa.
Väestö

Bahaman tilastokeskuksen arvioiden mukaan vuonna 2016 saarilla asui 373 000 ihmistä. Bahaman sisäinen muuttoliike on vienyt asukkaita matkailukeskuksiin, ja New Providencen saarella asuu kaksi kolmasosaa saarten asukkaista.
Noin 74 prosenttia bahamalaisista on afrikkalaista alkuperää. Eurooppalaistaustaisia on noin 11 prosenttia asukkaista. Haitilta on muuttanut 1900-luvun puolivälin jälkeen paljon ihmisiä, ja heidän osuutensa asukkaista on 15 prosenttia. Englanti on Bahaman ainoa virallinen kieli. Lisäksi erityisesti haitilaisten tulokkaiden takia ranskaa ja haitin kreolia puhutaan paljon.. Maahanmuuton vuoksi Bahaman väestönkasvu on selvästi suurempi kuin Karibialla keskimäärin.
Uskonnoltaan bahamalaisista suurin osa on protestantteja. Vuoden 2000 väestönlaskennassa baptisteja oli 35,4 %, anglikaaneja 15,1 %, katolisia 13,5 %, helluntailaisia 8,1 %, Church of Godiin kuuluvia 4,8 %, metodisteja 4,2 %, muita kristittyjä 15,2 %, määrittelemättömiä tai uskonnottomia 2,9 % ja muita 0,8 %.